kardosdrur/scandi-wiki huggingface dataset:
Spillertrupperne ved EM i håndbold 2016 (kvinder)

Dette er en oversigt over spillertrupperne fra hver nation der kvalificerede sig til Europamesterskaberne i håndbold 2016 for kvinder i Sverige. Turneringen startede 4. december 2016 og sluttede med finalen i Göteborg den 18. december 2016.

Hver land skulle inden 3. november aflevere en liste på 28 spillere til European Handball Federation, hvor den endelige trup på 16 spillere først skulle offentliggøres dagen før turneringsstart. De resterende 12 spillere er berettigede til at blive indkaldt som reserve efter gruppespillet.

Gruppe A

Serbien 
Den serbiske landsholdstrup.

Træner:  Drariga Ðurć

Slovenien 
Den slovenske landsholdstrup.

Træner:  Uroš Bregar

Spanien 
Den spanske landsholdstrup.

Træner:  Jorge Dueñas

Sverige 
Den svenske landsholdstrup.

Træner:  Henrik Signell

Gruppe B

Frankrig 
Den franske landsholdstrup.

Træner:  Olivier Krumbholz

Tyskland 
Den tyske landsholdstrup.

Træner:  Michael Biegler

Holland 
Den hollandske landsholdstrup.

Træner:  Helle Thomsen

Polen 
Den polske landsholdstrup.

Træner:  Leszek Krowicki

Gruppe C

Tjekkiet 

Den tjekkiske landsholdstrup.

Træner:  Jan Bašný

Danmark 
Den danske landsholdstrup.

Træner:  Klavs Bruun Jørgensen

Ungarn 
Den ungarske landsholdstrup

Træner:  Kim Rasmussen

Montenegro 
Den montenegrinske landsholdstrup.

Træner:  Dragan Adžić

Gruppe D

Kroatien 
Den kroatiske landsholdstrup.

Træner:  Goran Mrđen

Norge 
Den norske landsholdstrup.

Træner:  Thorir Hergeirsson

Rumænien 
Den rumænske landsholdstrup.

Træner:  Ambros Martín

Rusland 
Den russiske landsholdstrup.

Træner:  Jevgenij Trefilov.

Kilder 

EM
2016
Henrik Signell

Henrik Signell (født. 2. januar 1976) er en svensk håndboldtræner for Sveriges håndboldlandshold for kvinder og IK Sävehof.

Karriere som håndboldspiller 
Som spiller repræsenterede han det svenske landshold én gang, men spillet 48 U18 / U21 landshold kampe og 38 nationale junior kampe

Meritter som træner 
 3 svenske mesterskab guldmedaljer (kvinder)
 2 svenske mestre guldmedaljer (mænd, som assistenttræner)
 3 svenske Junior Championship guldmedaljer (mænd)

Referencer 

Håndboldtrænere fra Sverige
Landstingsvalget 1910

Landstingsvalget 1910 blev afholdt 20. september 1910 undtagen det færøske medlem, der blev valgt af Lagtinget den 1. september.

Ud af de tolv landstingskredse var 3. (Sorø og Præstø Amter), 5. (Maribo Amt), 6. (Odense og Svendborg Amter), 8. (Thisted Amt samt dele af Viborg og Ringkøbing Amter), 10. (Vejle og Skanderborg Amter, samt dele af Ribe Amt), 11. (resten af Ribe Amt og dele af Ringkøbing Amt) og 12. (Færøerne) kreds på valg.

Resultat

Noter 

1910
Politiske valg i 1910
Johnny Øland

Johnny Øland, tidligere direktør for Øland A/S en af de største ventilationsproducenter i Skandinavien, blev grundlagt af Leif Øland, men blev først udviklet da sønnen Johnny Øland midt i 1980'erne kom til virksomheden. 

Johnny Øland har udviklet og moderniseret et dusin af virksomheder, så som Cykelbanditten, Geovent A/S, Nordic Food partner, Grundströms plåt, Gebhardt ventilatoren, Holmland biler, og mange andre.

Desuden er han tilknyttet Scion DTU og Krakow Universitet, som Lead Mentor for udvikling af virksomheder.

Eksterne kilder og henvisninger 

 Johnny Øland stopper hos Øland A/S oeland.dk november 2015, hentet 11. januar 2017

Erhvervsfolk fra Danmark
Kim Utzon

Kim Utzon (født 1. januar 1957 på Frederiksberg) er en dansk arkitekt og søn af Jørn Utzon. 

Utzon er uddannet ved Kunstakademiets Arkitektskole hvor han studerede i 1976–1981. Senere gik han ind i Utzon Associates hvor han samarbejdede med faren og broren Jan Utzon. Dette samarbejde førte blandt andet til opførelse af Paustians Hus i København.

Utzon har drevet arkitektfirmaet Kim Utzon Arkitekter siden 1985.

Udvalgte værker
 Paustians Hus
 Arbejdsgiverforeningen for Handel, Transport og Services hus 
 Utzonsenteret i Aalborg i samarbejde med Jørn Utzon
 Dunkers kulturhus i Helsingborg

Priser 
 1987 – Betonelement-Prisen for Paustians Hus, sammen med broren Jan og faren Jørn
 2001 – Eckersberg Medaillen
 2004 – Betonelement-Prisen for Kalkbrænderihavnen i København, Dunkers kulturhus i Helsingborg og Rosendahl A/S domicil i Hørsholm

Eksterne kilder og henvisninger
 

Arkitekter fra Danmark
Modtagere af Eckersberg Medaillen
Personer fra Frederiksberg
Provisoriske regering for den franske republik

Den Provisoriske regering for den franske republik ( eller GPRF) var en provisorisk regering for det Frie Frankrig mellem 1944 og 1946 efter Befrielsen af Frankrig i kølvandet på Operation Overlord og Operation Dragoon. Den provisoriske regering bestod indtil udråbelsen af den Fjerde Franske Republik. Regeringens etablering markerede den officielle restaurering og genetablering af en provisorisk fransk republik efter den opløste Tredje Franske Republik.

Frankrig under 2. verdenskrig
Forhenværende europæiske lande
Etableret i 1944
Ophørt i 1946
Politik i 1944
Franske Rep
Rikke Jensen

Rikke Slumstrup Jensen (født 30. september 1995) er en dansk håndboldspiller, der spiller for Ringkøbing Håndbold i Damehåndboldligaen. Hun har har tidligere optrådt for FC Midtjylland Håndbold indtil 2015. Jensen har også repræsenteret de danske ungdomslandshold og deltog desuden ved U/19-EM i håndbold i Danmark 2013 med bronzemedaljer og Ungdoms-VM i håndbold 2012 i Montenegro, hvor det danske hold vandt guld.

Hun var med til at vinde det danske mesterskab tilbage i 2015, sammen med FC Midtjylland Håndbold, efter finalesejre over Team Esbjerg. Herefter valgte hun at skifte til den svenske topklub IK Sävehof, med hvem hun også spillede i EHF Champions League for. I november 2017 blev hun udlejet på 3 måneder til bundklubben BK Heid, hvor hun den efterfølgende sæson valgte at skifte permanent. I 2018/19-sæsonen spillede hun for HK Aranäs, i den andenbedste svenske række Damallsvenskan. Efter flere tre år i svensk håndbold, skiftede hun i sommeren 2019 hjem til ligaoprykkerne fra Ringkøbing Håndbold. Her skrev hun en to-årig kontrakt.
Sommeren 2023 rejser Rikke Jensen til Volda, Norge. Hun har underskrevet en to-årskontrakt med Volda Handballklubb.

Referencer 

Håndboldspillere fra Danmark
Håndboldspillere fra FC Midtjylland Håndbold
Håndboldspillere fra IK Sävehof
Katarina Krpež Slezak

Katarina Krpež Slezak (serbisk: Катарина Крпеж) (født. d. 22. maj 1988) er en serbisk håndboldspiller, der spiller for Érdi VSE i Ungarn og Serbiens kvindehåndboldlandshold.

Referencer 

Håndboldspillere fra Serbien
Offa af Mercia

Offa var konge over Mercia, der var et kongerige i Angelsaksisk England, fra 757 indtil sin død i juli 796. Som søn af Thingfrith og en efterkommer af Eowa kom Offa til tronen efter en periode med borgerkrig efter Æthelbald var blevet snigmyrdet. Offa besejrede Beornred, der også gjorde krav på tronen. I sine tidlige år af Offas styre er det sandsynligt, at han konsoliderede sin kontrol over folket i Midland-områderne, såsom Hwicce og Magonsæte. Han udnyttede ustabiliteten i Kongeriget Kent og etablerede sig selv som overherre, og han kontrollerede også Sussex i 771, selvom hans autoritet blev udfordret i begge områder. I 780'erne udvidede han Mercias grænser til at omfatte det meste af det sydlige England, og han allierede sig med Beorhtric af Wessex, der giftede sig med Offas datter Eadburh, og genetablerede fuldstændig kontrol over sydøst. Han blev også overherre over East Anglia og fik kong Æthelberht 2. af East Anglia halshugget i 794, muligvis fordi han havde gjort oprør mod ham.

Offa var en kristen konge, der kom i konflikt med kirken, og særligt Jænberht, Ærkebiskoppen af Canterbury. Offa overtalte Pave Hadrian 1. til at dele bispesædet i Canterbury op i to, og fik dermed skabt bispesædet Lichfield. Reduktionen af Canterburys magt kan have været motiveret af Offas ønske om at få en ærkebiskop til at velsigne hans søn Ecgfrith som konge, da Jænberht muligvis nægtede at udføre cerimonien, der fandt sted i 787. Offa havde også en disput med bispen af Worcester, der blev etableret ved rådet i Brentford i 781.

Mange overleverede mønter fra Offas regeringstid bærer en elegant afbildning af ham, og den kvaliteten af disse billeder er langt bedre en samtidige frankiske mønter. Nogle af mønterne har også et billede af hans kone, Cynethryth – hvilket er den eneste angelsaksiske dronning der nogensinde er afbildet på en mønt. Der er kun blevet fundet tre overlevende af Offas guldmønter: den ene er en kopi af en abbasidisk dinar fra 774 og har en arabisk tekst på den ene side med "Offa Rex" på den anden. De to andre mønter er af usikker oprindelse, men de er muligvis blevet slået for at blive brugt som almisser eller gaver til Rom.

Mange historikere betragter Offa som den mest magtfulde angelsaksiske konge inden Alfred den Store. Han formåede aldrig at udvide sin magt til Northumbria, selvom han gav sin datter Ælfflæd til at ægte landets konge Æthelred 1. i 792. Historikere opfattede tidligere hans styre som en del af af den proces, som var med til at forene England, men dette er ikke længere den mest udbredte opfattelse. Ifølge en moderne historiker var så var "Offa drevet af magtbegær, ikke en vision om engelsk enhed; og hvad han efterlod var et ry, ikke en arv." Offa døde i 796, hvorefter hans søn, Ecgfrith, overtog tronen, men han regerede i mindre en fem måneder før Coenwulf af Mercia blev konge.

Offa har også lagt navn til Offa's Dyke, der er en omkring 285 km lang vold, der går på grænsen mellem England og Wales.

Referencer 

Angelsaksiske monarker
Subantarktis

Subantarktis er en region på den Sydlige halvkugle, som ligger umiddelbart nord for den Antarktiske region. Det svarer i grove træk til et bælte mellem 46° og 60° sydlig bredde. Den subantarktiske region omfatter mange øer i den sydlige del af det Indiske ocean, Atlanterhavet og Stillehavet, særligt de af dem, som ligger nord for den Antarktiske konvergens. Subantarktiske gletsjere ligger pr. definition på øer inden for den subantarktiske region. Derimod betragtes alle de gletsjere, der findes på det antarktiske kontinent som tilhørende den antarktiske region.

Geografi 
Den subantarktiske region omfatter to geografiske zoner og tre forskellige vejrfronter. Nordgrænse for den subantarktiske region er den vagt definerede subtropiske front (STF), som også kaldes den subtropiske konvergens. Syd for STF har man en geografisk zone, den subantarktiske zone (SAZ). Syd for SAZ ligger den subantarktiske front (SAF), og syd for SAF findes en anden havzone, som kaldes den polare frontalzone (PFZ). SAZ og PFZ afgrænser tilsammen den subantarktiske region. Sydgrænsen for PFZ (og dermed også sydgrænsen for den subantarktiske region) er den antarktiske konvergens, som findes ca. 200 km syd for den antarktiske polarfront (APF).

Definition af subantarktisk: politisk henholdsvis videnskabeligt 

Flere adskilte vandmasser mødes tæt på APF eller antarktiske konvergens (først og fremmest det subantarktiske overfladevand (eller SAMW), det antarktiske overfladevand og det antarktiske middeldybe vand). Dette møde skaber et enestående miljø, der er kendt for sin meget høje havproduktivitet, særligt for mængden af antarktisk krill. Af den grund betragtes alle land- og havområder syd for den antarktiske konvergens som tilhørende den antarktiske front, set fra et klimatologisk, biologisk og hydrologisk synspunkt. Men teksten i det antarktiske traktatsystems artikel VI (Area covered by Treaty = "Traktatens område") fastlægger: "Beslutningerne i den nærværende traktat omfatter området syd for den 60. sydlige breddegrad".
Derfor defineres Antarktis fra et politisk synspunkt som alt land og al shelfis syd for 60° sydlig bredde.

Flora og fauna 
Den Antarktiske økozone og det Antarktiske, floristiske rige omfatter de fleste af de subantarktiske øers infødte arter. Der er mange endemiske slægter og arter i disse øers flora og fauna.

Noter

Se også 
 Category: Flora of the Falkland Islands
 Category: Nature of the Kerguelen Islands

Antarktis' geografi
Lars Gert Lose

Lars Gert Lose (født 17. december 1969 på Amager) er en dansk diplomat, der var Danmarks ambassadør i USA i perioden 2015-2019.

Historie 
Lose blev født på Amager, men flyttede som 4-årig med familien til Tønder. Her blev han student fra Tønder Gymnasium. Herfra gik turen til Coventry i England, hvor han i 1995 afsluttede en master i internationale forhold fra University of Warwick. Lars Lose blev uddannet cand.scient.pol. fra Aarhus Universitet i juni 1997.

Udenrigsministeriet 
Han blev ansat i Udenrigsministeriet i maj 1997, hvor han fik ansvaret for EU-koordinationskontoret. Indtil september 2001 rykkede han rundt i forskellige afdelinger i ministeriets hovedsæde på Asiatisk Plads i København, hvorefter han rykkede til Danmarks ambassade i Frankrigs hovedstad Paris. Her skulle Lose agere som ambassadørens førstesekretær. I september 2004 var han flyttet tilbage til Danmark, da han blev privatsekretær og senere kontorchef for udenrigsminister Per Stig Møller, og senere Lene Espersen.

I marts 2013 blev Lars Lose departementsråd i Statsministeriet, og udenrigspolitisk rådgiver for statsminister Helle Thorning-Schmidt.

I marts 2015 blev det offentliggjort, at Lars Gert Lose skulle flytte til USAs hovedstad Washington, da han med virkning fra 1. august 2015 skulle afløse Peter Taksøe-Jensen som Danmarks ambassadør i landet.

I september 2021 kom det frem, at Lars Gert Lose imod normal procedure var akkrediteret som seniordiplomat til USA samtidig med, at han var departementschef i Udenrigsministeriet i København. Denne specielle ordning er blevet kritiseret for at være fifleri og på kant med Wienerkonventionen, idet formålet med akkrediteringen har været at tilgodese Loses ønske om at lade hans børn færdiggøre deres uddannelser i USA og således ikke i Danmarks diplomatiske interesse. Uddannelser som i øvrigt har kostet de danske skatteborgere mere end 3 mio. kroner over en årrække.

Hæder 
 Ridder af 1. grad af Dannebrog (2015)

Referencer

Eksterne henvisninger 
 Danmarks ambassade i USAs officielle websted

Personer fra Amager
Ambassadører fra Danmark
Riddere af 1. grad af Dannebrog
Personer i Kraks Blå Bog
Volta ao Algarve 2016

Volta ao Algarve 2016 var den 42. udgave af det portugisiske landevejscykelløb i Algarve. Løbet foregik i perioden 17. til 21. februar 2016. Løbet var en del af UCI Europe Tour 2016 og var i kategorien 2.1.

Ryttere og hold

Danske ryttere 
 Michael Valgren kørte for

Etaperne

Trøjernes fordeling gennem løbet

Eksterne henvisninger 
 
 

2016
UCI Europe Tour 2016
Lego World

Lego World er et årligt arrangement, der arrangeres af legetøjsproducenten LEGO i hhv. København og Utrecht i Nederlandene. Arrangementet er først og fremmest rettet mod børn med mulighed for at bygge og lege med Legoklodser, ligesom der er forskellige former for aktiviteter og underholdning. Derudover fremviser voksne legobyggere deres modeller, der kan være både detaljerede og omfattende. I København er det foreningen Byggepladen, der står for denne del af arrangementet.

Lego World blev udviklet af Roy Cordes fra LEGO Nederland og Renate Ouweneel fra IJsselhallen i Zwolle, hvor det første Lego World blev afholdt i 2001 med 27.500 besøgende. I 2011 var tallet vokset til 73.853 besøgende over otte dage fra Nederlandene, Tyskland og Belgien. I 2013 flyttedes arrangementet til Jaarbeurs i Utrecht. Her besøges det fremdeles af mere end 70.000 personer hvert år. Målgruppen er først og fremmest børn i alderen fra 4 til 14 år.

Den første danske Lego World blev afholdt i 2009 i Parken i København, men siden 2010 er det blevet afholdt i Bella Center i samme by. Arrangementet finder sted de sidste fire dage i vinterferien.

Eksterne henvisninger 

 Lego World i Danmark 
 Lego World i Nederlandene  

Lego
Festivaler
Etableret i 2001
Landstingsvalget 1898

Landstingsvalget 1898 blev afholdt 21. september 1898 Det var det 15. valg til Landstinget, den ene del af Danmarks daværende parlament, Rigsdagen.

Ud af de tolv landstingskredse var 1. (København), 2. (Københavns, Frederiksborg og Holbæk Amter), 4. (Bornholms Amt), 7. (Hjørring og Aalborg Amter) og 9. (Aarhus, Randers og dele af Viborg Amt) kreds på valg.

Resultat

Noter 

1898
Politiske valg i 1898
La Madrid Challenge by La Vuelta 2016

2. udgave af La Madrid Challenge by La Vuelta fandt sted den 11. september 2016. Det var det seneste løb i UCI Women's World Tour 2016. Løbet foregik samme dag som mændenes 21. etape af Vuelta a España 2016, der endte i Madrid.

Jolien D'Hoore fra Wiggle High5 vandt spurten foran holdkammeraten Chloe Hosking og Marta Bastianelli fra Alé-Cipollini.

Hold

Resultater 

2016
Cykelløb i 2016
Virk

Virk er en offentlig webportal, udviklet i samarbejde mellem de erhvervsrettede offentlige myndigheder. Siden fungerer som en digital indgang for virksomhederne til det offentlige og giver adgang til mere end 1.600 typer af indberetninger. Via portalens søgemaskine kan der desuden findes information fra de enkelte myndigheders sider.  Virk er udviklet i samarbejde mellem de offentlige myndigheder. Erhvervsstyrelsen, som er en del af Erhvervsministeriet, administrerer løsningen. Stort set alle virksomheder i Danmark benytter Virk.

Hovedområder 
Virk består af 2 hovedområder: Virk Indberet og Virk Data

Virk indberet 
Virk indberet er virksomhedernes samlede indgang til de offentlige myndigheder. Alle erhvervsrettede selvbetjeningsløsninger fra myndigheder og kommuner findes her, og det er også her de har den digitale postkasse. Det er på Virk Indberet, virksomhederne fx indberetter moms, indsender årsregnskab, søger om refusion af sygedagpenge eller ændre virksomhedsoplysninger.  Der foretages cirka 3,5 mio. indberetningerne gennem Virk Indberet hvert år.

Virk Data 
Virk Data fungerer som indgang til offentlige åbne data udstillet af offentlige myndigheder. Data der er gratis at bruge for alle. Her findes blandt andet Det Centrale Virksomhedsregister, også kaldet CVR. Udover Det Centrale Virksomhedsregister er det på Virk Data muligt at finde og downloade andre datasæt i rå form i datakataloget og få adgang til en markedsplads for løsninger, App Market, som baserer sig på offentlige data. For at gøre det nemmere at komme i gang med at bruge åbne offentlige data har Virk Data fået udviklet en Open Data School, som er gratis at bruge.

Eksterne henvisninger
 Virk Indberet
 Virk Data 
 Virk Hjælp

Internetportaler fra Danmark
Offentlig it
Linje L1

L1 er én af de to linjer, der betjener Aarhus Letbane. Den betjener Grenaabanen mellem Grenaa og Aarhus H, men på sigt skal den også fortsætte ad Odderbanen til Odder. Den kommer derved til at svare til den nedlagte Aarhus Nærbane, men med nyt materiel og ændrede stationer. Linjen var annonceret til at skulle genåbne i slutningen 2017, men på grund af manglende sikkerhedsgodkendelse blev det udskudt flere gange, indtil linjen endeligt åbnede 30. april 2019. Selvom navnet tyder på at det er den første linje, åbnede linje L2 først, 21. december 2017. Dele af L1's strækning er allerede i brug under linje L2.

Linje L1 tager udgangspunkt på Grenaa Station og følges med linje L2 fra Skolebakken Station til Odder. Linjen betjener de århusianske bydele Risskov, Vejlby, Viby J, Hasselager og Tranbjerg, satellitbyer som Mårslet, Beder, Hjortshøj, Lystrup og Skødstrup, samt de større byer Hornslet, Grenaa og Odder.

Stationer 
L1 har følgende ruteplan, taget i rækkefølgen fra Grenaa Station. I første omgang er det dog kun strækningen mellem Grenaa og Aarhus H, der betjenes.

Etableret i 2017
Stationer på Grenaabanen
Stationer på Odderbanen
Stationer på Aarhus Letbane
Asahi Breweries

er en ledende japansk bryggerikoncern.

Januar 2014 var Asahi med en markedsandel på 38 % den største blandt fire betydelige ølproducenter i Japan. De efterfølgende var Kirin Beer med 35 % og Suntory med 15 %.

Historie 
Asahi blev etableret i Osaka i 1889 som . Gennem 1. verdenskrig arbejdede tyske fanger i bryggeriet.

I 1990 overtog Asahi 19,9 % af aktierne i den australske bryggerigigant Elders IXL, som siden hen blev til Foster's Group, som senere blev solgt til SABMiller.

I 2009 overtog Asahi den australske bryggerikoncern Schweppes Australia.
 
I begyndelsen af 2009 opkøbte Asahi 19,9 % af Tsingtao Brewery fra Anheuser-Busch InBev for i alt 667 mio. amerikanske dollar. Salget gjorde Asahi Breweries, Ltd. til den næststørste aktionær i Tsingtao efter Tsingtao Brewery Group.

I juli 2011 opkøbte Asahi den New Zealandske juiceproducent Charlie's og vand og juice divisionerne fra den australske bryggerikoncern P&N Beverages.

I august 2011 opkøbte Asahi New Zealand's independent Likørproducent, som bl.a. fremstiller Vodka Cruiser og andre alkoholiske drikke, for 97,6 mia. Yen. I maj 2013 blev den New Zealandske detailhandelskæde Mill Liquorsave opkøbt. Asahi opkøbte de australske mærker og aktiver i Cricketers Arms og Mountain Goat Brewery i henholdsvis 2013 og 2015.

I april 2016 købte Asahi Meantime Brewery fra London, samt ølmærkerne Grolsch og Peroni fra SABMiller.

I april 2021 introduceredes Asahi Super Dry Nama Jockey Can (med pop-off top), en dåse, hvor hele toppen tages af ved åbning og dåsen således kan bruges som et bæger.

Mærker 

Virksomhedens primære øl fra 1957 til udgangen af 1980'erne var Asahi Gold (overtaget fra Asahi Draft, på sin originale opskrift).

I 1987 introducerede Asahi Asahi Super Dry et produkt der transformerede ølindustrien i Japan. Asahi Super Dry beskrives som en højt udsøgt lager uden de kraftigere maltsmage ved konkurrende produkter. Det medførte stigende efterspørgsel efter dry beer og Asahi overgik Kirin i omsætning og profit.

Andre ølprodukter inkluderer:
 Asahi Draft – Lager (første gang produceret i 1892)
 Asahi Gold – Lager (tidligere flagship produkt; første gang produceret i 1957)
 Asahi Stout
 Asahi Z – Dry lager
 Asahi Black – en 5 % dark lager
 Asahi Prime Time – Tysk pilsnerlignende lager (kun på markedet i Japan)

Referencer

Eksterne henvisninger 
 
  Wiki collection of bibliographic works on Asahi Breweries

Bryggerier i Japan
Etableret i 1889
Virksomheder i Tokyo
Helkama

Helkama Oy er et finsk konglomerat og paraply-brand, som driver flere datterselskaber som fokuserer på cykler (Helkama Velox), kabler til skibe og kommunikation (Helkama Bica), husholdningsmaskiner og køleskabe (Helkama Forste), accessories og importvarer til Škoda Auto biler (Helkama-Auto) og bilvedligeholdelse og import (Uuttera Oy). I 2005 var omsætningen på 320 mio. amerikanske dollar og der var omkring 1.000 ansatte. Helkama, der er etableret i 1905, er en familieejet virksomhed.

Helkama er mest kendt for sine cykler og sælger i dag også elcykler.
Helkama byggede flere knallerter indtil produktionen blev lukket i 1990'erne. Den mest populære knallertmodel var Helkama Raisu.

Eksterne henvisninger 
 Official website
 Helkama Velox – Bicycles

Fremstillingsvirksomheder fra Finland
Cykelproducenter
Cykelmærker
Knallertmærker
Elektronikvirksomheder fra Finland
Virksomheder i Helsinki
Etableret i 1905